24/09/2018 | Administración LocalMunicipal
Noia
Secretaría
Complementación a efectos aclarativos e reapertura de prazo do anuncio de licitación para adxudicación de 1 licenza auto-taxi con vehículo adaptado no concello de Noia

En data 7 de setembro de 2018, publicouse no Boletín Oficial da Provincia núm.171, anuncio de licitación para adxudicación de 1 licenza auto-taxi con vehículo adaptado no Concello de Noia. No punto cuarto das bases, na documentación administrativa, sobre A, na letra c, establece: – Sobre “A”: Documentación administrativa. “c) Documentos que acrediten a titularidade do vehículo en réxime de propiedade, alugueiro, arrendamento financeiro, renting ou outro réxime permitido pola normativa vixente.” A efectos aclarativos do punto anterior, admítese como documento, o compromiso de dispoñer da titularidade do vehículo en réxime de propiedade, alugueiro, arrendamento financeiro, renting ou outro réxime permitido pola normativa vixente antes da adxudicación da licencia obxecto das bases. No caso de que se presente o antedito compromiso, no prazo de 10 días hábiles que se contempla na base 7.3 para a presentación da documentación correspondente acreditativa do contido da declaración responsable efectuada, tamén se acreditará a efectividade de este compromiso. Para garantir a efectividade desta información aclaratoria, reapertúrase o prazo de presentación de ofertas, que será de vinteseis días naturais (26 días naturais), contados a partir do día seguinte ao de publicación deste anuncio de licitación no Boletín Oficial da Provincia. As ofertas presentadas tanto no prazo inicial como no presente, serán admitidas, sempre que sexan de conformidade coas bases. Noia, a 18 de setembro de 2018 O Alcalde, Asdo.- J. Santiago Freire Abeijón. É obxecto desta convocatoria a adxudicación dunha licenza de auto-taxi de conformidade coa: · Lei 4/2013, do 30 de maio, de transporte público de persoas en vehículos de turismo de Galicia. · Lei 16/1987, do 30 de xullo, de ordenación dos transportes terrestres. · Regulamento da Lei de ordenación dos transportes terrestres aprobado por Real decreto 1211/1990, do 28 de setembro. · Regulamento nacional dos servizos urbanos de transporte en automóbiles lixeiros, aprobado por Real decreto 763/1979, do 16 de marzo. · Real Decreto 1544/2007, do 23 de novembro, polo que se regulan as condicións básicas de accesibilidade e non discriminación para o acceso e utilización dos modos de transporte para persoas con discapacidade. A forma de adxudicación da licenza de auto-taxi será o procedemento aberto, no que todo interesado poderá presentar unha proposición, quedando excluída toda negociación, de acordo co artigo 156 da Lei 9/2017, do 8 de novembro, de contratos do sector público. Poderán optar á adxudicación da expresada licenza os condutores en quen concorran as seguintes circunstancias persoais e profesionais: a) Ser maior de 18 anos. b) Ter nacionalidade española ou dun estado membro da Unión Europea ou doutro país estranxeiro no que, en virtude de acordos, tratados ou convenios internacionais subscritos por España, non sexa esixible o requisito da nacionalidade ou contar coas autorizacións ou permisos de traballo que, de conformidade co disposto na lexislación sobre dereitos e liberdades dos estranxeiros en España, resulten suficientes para a realización da actividade de transporte no seu propio nome. c) Estar en posesión do permiso de conducir de clase B ou superior. d) Acreditar, no caso das persoas xurídicas, que os condutores que prestan os servizos teñen o certificado esixido pola lei. e) Acreditar a titularidade do vehículo en réxime de propiedade, alugueiro, arrendamento financeiro, renting ou outro réxime admitido pola normativa vixente. f) Acreditar o cumprimento dos requirimentos técnicos do vehículo de turismo que se pretenda dedicar para a realización do transporte que sexan exixibles pola normativa vixente. g) Xustificar o cumprimento das obrigacións de carácter fiscal, laboral e social establecidas pola lexislación vixente. h) Ter cuberta a responsabilidade civil polos danos que puidesen ocasionarse na prestación do servizo, segundo o disposto na normativa vixente. i) Non padecer enfermidade ou defecto físico que imposibilite ou dificulte o normal exercicio da profesión. j) Non haber cometido delito algún durante os dous anos inmediatamente anteriores á data de solicitude. As ofertas presentaranse no Concello de Noia en horario de atención ao público, dentro do prazo de 26 días naturais, contados a partir do día seguinte ao de publicación do anuncio de licitación no Boletín Oficial da Provincia. Durante este prazo poderá tamén exercerse o dereito de impugnación destas bases. De selo quedará suspendido o prazo de presentación de proposicións ata a resolución das impugnacións presentadas. As proposicións poderán presentarse por correo, ou por medios electrónicos, informáticos ou telemáticos, en calquera dos lugares establecidos no artigo 16.4 da Lei 39/2015, do 1 de outubro, de procedemento administrativo común das administracións públicas. Cando as proposicións se envíen por correo, deberá xustificarse a data de imposición do envío na oficina de Correos e comunicarllo ao concello mediante correo electrónico ao enderezo noia@noia. es As proposicións para participar na licitación presentarase en dous sobres pechados, asinados polo licitador e con indicación do domicilio para os efectos de notificacións, nos que se fará constar a denominación do sobre e a lenda “LICITACIÓN: 1 LICENZA DE AUTO-TAXI CON VEHÍCULO ADAPTADO DO CONCELLO DE NOIA”. A denominación dos sobres é a seguinte: – Sobre “A”: Documentación administrativa. Os seguintes documentos, que deberán ser orixinais ou copias autenticadas: a) Documento de acreditación da identidade do solicitante. Os que comparezan ou asinen proposicións en nome doutro presentarán copia notarial do poder de representación. b) Permiso de conducir. c) Documentos que acrediten a titularidade do vehículo en réxime de propiedade, alugueiro, arrendamento financeiro, renting ou outro réxime permitido pola normativa vixente. d) Documentos que acrediten a antigüidade do vehículo e a capacidade máxima, debendo achegar o permiso de circulación, o certificado de características e tarxeta de inspección técnica. e) Declaración responsable segundo este modelo: “D./Dª., con DNI. con enderezo en. No caso de ser persoa xurídica: · En representación da empresa. constituída. (referencia escritura). · Acreditando a súa representación a través do poder. (referencia escritura) DECLARO, BAIXO A MIÑA RESPONSABILIDAD, QUE: · Estar ao corrente coas obrigacións tributarias e coa Seguridade Social e que non ten débedas co Concello de Noia e se resulto adxudicatario achegarei os certificados oficiais ao respecto. · Non estar incurso en prohibicións para contratar, segundo o disposto nos artigos 71 a 73 da Lei 9/2017 (LCSP). · Cubrir a responsabilidade civil polos danos que puidesen ocasionarse na prestación do servizo, segundo o disposto na normativa vixente e se resulto adxudicatario achegarei a correspondente póliza. · Non padecer enfermidade ou defecto físico que imposibilite ou dificulte o normal exercicio da profesión e se resulto adxudicatario achegarei certificado médico ao respecto. · Non ter cometido ningún delito durante os dous anos inmediatamente anteriores á data de solicitude e se resulto adxudicatario achegarei certificado oficial ao respecto.” – Sobre “B”: Documentación acreditativa referida aos criterios de valoración de conformidade coa cláusula sexta. Unha vez finalizado o prazo de presentación de solicitudes publicarase a lista no Boletín Oficial da Provincia, co obxecto de que os interesados e as asociacións profesionais de empresarios e traballadores poidan alegar o que estimen oportuno en defensa dos seus dereitos no prazo de quince días contados a partir da dita publicación. Para a valoración das proposicións atenderase aos seguintes criterios de adxudicación: 1. Oferta económica máis vantaxosa. Por cada 100,00 euros 0,5 puntos, ata un máximo de 15 puntos. – O canon de concesión establecido como precio mínimo de saída será: 300 euros.2. Por dedicar ao servizo un vehículo adaptado para o transporte de persoas con mobilidade reducida: 40 puntos.3. Por dedicar ao servizo un vehículo con maior adaptación ao medio ambiente, Manifestando e acreditando se se trata dun vehículo híbrido ou eléctrico: 10 puntos.4. Por dedicar ao servizo un vehículo con máis de 4 prazas para viaxeiros, excluído o condutor: 10 puntos.5. Experiencia na prestación do servizo de auto-taxi: 0,25 puntos por cada ano, cun máximo de 20 puntos.6. Experiencia profesional no transporte de viaxeiros, como asalariado ou autónomo, acreditado mediante contrato de traballo ou altas fiscais. Por cada ano 0,5 puntos, ata un máximo de 5 puntos. No caso de empate, este resolverase por sorteo.1. Unha vez finalizado o prazo de presentación de proposicións e transcorrido o prazo de publicidade previsto na cláusula quinta destas bases, o órgano de contratación procederá ao seu exame e valoración.2. Á vista do anterior, formularase proposta de adxudicación en favor do solicitante que obtivera maior puntuación, segundo os criterios establecidos na cláusula sexta destas bases, ou, se é o caso, o que houbese resultado do sorteo previsto tamén nela.3. O solicitante proposto para a adxudicación disporá dun prazo de 10 días hábiles, contados dende o seguinte ao da notificación de tal circunstancia, para a presentación da documentación correspondente acreditativa do contido da declaración responsable efectuada, de conformidade coa cláusula cuarta destas bases.4. Unha vez recibida a documentación solicitada, o órgano de contratación adxudicará a licenza. – En ningún caso poderá declararse deserta se existe algunha oferta ou proposición que sexa admisible de acordo cos criterios que figuran nestas bases.5. Recibida a documentación solicitada, o órgano de contratación deberá adxudicar a licenza dentro do cinco días hábiles seguintes á recepción da documentación. A adxudicación deberá ser motivada e notificarase aos candidatos ou licitadores.6. O órgano de contratación estará asistido pola Mesa de Contratación permanente (Publicada no BOP núm.117, de data 21 de xuño de 2018). De conformidade co punto 7 da disposición adicional segunda da LCSP, a mesa de contratación estará presidida por un membro da Corporación ou un funcionario desa, e formarán parte dela, como vogais, o secretario ou, no seu caso, o titular do órgano que teña atribuída a función de asesoramento xurídico, e o interventor, ou, no seu caso, o titular do órgano que teña atribuídas a función de control económico-orzamentario, así como aqueles outros que se designen polo órgano de contratación entre o persoal funcionario de carreira ou persoal laboral ao servizo da Corporación, ou membros electos da mesma, sen que o seu número, en total, sexa inferior a tres. Os membros electos que, no seu caso, formen parte da Mesa de contratación non poderán supoñer máis dun terzo do total de membros da mesma. Actuará como secretario un funcionario da Corporación. No prazo de noventa días naturais, agás causa debidamente xustificada, contados dende a data da adxudicación da licenza, o seu titular virá obrigado a prestar o servizo de forma inmediata e co vehículo afecto a este. Os dereitos e obrigacións do titular da licenza son os que nacen destas bases, que terán carácter contractual, e da licenza outorgada polo concello, así como os derivados da lexislación aplicable. Son obrigas específicas do titular da licenza, entre outras, as seguintes: - O vehículo destinado á prestación do servizo deberá levar de maneira visible no exterior os signos distintivos do Concello de Noia e o número de licenza de taxi ó que se encontre afecto, así como unha placa co dito número no interior do vehículo. - A prestación do servizo realizarase na parada situada no lugar que se habilite. - A prestación do servizo será continuada, de tal maneira que o titular da licenza facilitará e dará publicidade a un número de teléfono, para os efectos de poder ser localizado polos usuarios para a prestación do servizo. - O réxime de tarifas que terán que ser aplicadas polo adxudicatario da licencia, serán as aprobadas polo Concello de Noia, con base á lexislación aplicable. Os litixios derivados destas bases entenderanse sempre sometidos aos tribunais competentes con xurisdición no lugar en que a Corporación adxudicataria ten a súa sede. No non previsto nestas bases ateranse ao disposto na Lei 39/2015, do 1 de outubro, de procedemento administrativo común das administracións públicas e na lexislación sectorial e complementaria aplicable.>>